กรมส่งเสริมการค้าระหว่างประเทศ แนะผู้ประกอบการไทยฉวยจังหวะการท่องเที่ยวเรือสำราญเติบโต
กรมส่งเสริมการค้าระหว่างประเทศ แนะผู้ประกอบการไทยฉวยจังหวะการท่องเที่ยวเรือสำราญเติบโต ผลักดันสินค้าไทยเข้าไปจำหน่ายให้กับนักท่องเที่ยวเพื่อขยายตลาดเพิ่ม     นางสาวนิธิมา ศิริโภคากิจ ผู้อำนวยการสำนักงานส่งเสริมการค้าในต่างประเทศ ณ เมืองไมอามี สหรัฐอเมริกา กรมส่งเสริมการค้าระหว่างประเทศ เปิดเผยว่า ขณะนี้การท่องเที่ยวด้วยเรือสำราญกำลังได้รับความนิยมเพิ่มขึ้นอย่างต่อเนื่อง โดยล่าสุด Florida-Caribbean Cruise Association (FCCA) ได้เผยแพร่รายงานภาพรวมของอุตสาหกรรมประจำปี 2562 พบว่าในปี 2561 ที่ผ่านมา มีนักท่องเที่ยวใช้บริการเรือสำราญทั่วโลก 28.2 ล้านคน เพิ่มขึ้นร้อยละ 5.6 และคาดว่าในปี 2562 จะมีผู้โดยสารล่องเรือสำราญทั่วโลกถึง 30 ล้านคน จากเป้าที่ประเมินไว้ที่ 27.2 ล้านคน สำหรับปัจจัยที่สนับสนุนให้การท่องเที่ยวทางเรือสำราญเติบโต มาจากนักท่องเที่ยวมีการโพสต์ภาพและข้อความผ่านอินสตาแกรม ทำให้เป็นแรงผลักดันให้คนอยากออกไปท่องเที่ยวกันมากขึ้น โดยเฉพาะกลุ่มคนรุ่นใหม่ Gen Z มีแนวโน้มออกมาท่องเที่ยวเรือสำราญมากขึ้น , กลุ่มนักท่องเที่ยวบ้างาน ที่สามารถท่องเที่ยวไปด้วย ทำงานไปด้วยได้ จากบริการที่มีความพร้อมบนเรือ เป็นต้น นอกจากนี้ จากการสำรวจสินค้าที่จำหน่ายบนเรือสำราญ พบว่า สินค้าที่จำหน่ายให้กับนักท่องเที่ยวมีหลากหลาย จึงเป็นโอกาสของผู้ประกอบการไทย ที่จะนำเสนอขายสินค้าให้กับเรือสำราญได้ โดยสินค้าไม่จำเป็นต้องมีแบรนด์ แต่ต้องมีคุณภาพ มาตรฐาน